​ເສຍ​ຊີວິດ 144 ຄົນ​ ໃນເຫດ​​ແຜ່ນດິນ​ໄຫວ ຢູ່ຟິລິບ​ປີນ (ວີດີໂອ/ສະໄລດ໌)
ຈໍານວນ​ຄົນ​ເສຍ​ຊີວິດ​ ຍ້ອນ​​ແຜ່ນດິນ​ໄຫວ ໃນຟິລິບ​ປີນ​ ​ໄດ້​ເພີ່ມ​ຂຶ້ນ​ເປັນ 144 ຄົນ​ແລ້ວ ​ແລະມີ​ເກີອບ 300 ຄົນ​ໄດ້​ຮັບ​ບາດ​ເຈັບ.
ພວກນັກກູ້ໄພ ຍັງດໍາເນີນສືບຕໍ່ຄົ້ນຫາພວກທີ່ອາດລອດຊີວິດ ມາໄດ້ ໃນຫຼາຍໆເຂດທີ່ຫ່າງໄກ ສອກຫຼີກ ໃນພາກກາງຂອງ ຟິລິບປີນ ນຶ່ງມື້ຫຼັງຈາກແຜ່ນດິນໄຫວຂະໜາດຮ້າຍແຮງໄດ້ ສັ່ນສະ ເທືອນເຂດດັ່ງກ່າວນັ້ນ ບັນດາເຈົ້າໜ້າທີ່ໄດ້ກ່າວໃນວັນພຸດມື້ນີ້ວ່າ ຈໍານວນຄົນເສຍ ຊີວິດຍ້ອນແຜ່ນດິນໄຫວຄັ້ງນີ້ໄດ້ເພີ່ມຂຶ້ນເປັນ 144 ຄົນແລ້ວ ແລະມີເກີອບ 300 ຄົນໄດ້ຮັບບາດເຈັບ ທາງການເຕືອນວ່າ ຈໍານວນຜູ້ເສຍຊີວິດນັ້ນ ມີທາງຈະເພີ່ມ ຂຶ້ນສູງອີກ ເພາະວ່າພວກນັກກູ້ໄພຍັງ ບໍ່ທັນໄປຮອດໄປເຖິງ ຫຼາຍໆເຂດທີ່ຫ່າງໄກສອກຫຼີກ ທີ່ໄດ້ຮັບຜົນກະທົບຮ້າຍແຮງນັ້ນ ສ່ວນໃຫຍ່ຂອງພວກເຄາະຮ້າຍ ແມ່ນຢູ່ໃນເກາະ Bohol ຊຶ່ງເປັນເຂດທີ່ນິຍົມຂອງພວກ ນັກທ່ອງທ່ຽວ ແລະເປັນສູນກາງຂອງແຜ່ນດິນໄຫວ ທີ່ມີຄວາມແຮງ 7 2 ຣິກເຕີ ນັ້ນ Aftershocks ຫຼືແຜ່ນດິນໄຫວຂະໜາດນ້ອຍທີ່ຕິດຕາມມາຈໍານວນນັບຮ້ອຍ ໄດ້ບັງຄັບ ໃຫ້ຜູ້ຄົນຈໍານວນຫຼວງຫຼາຍຕ້ອງນອນຄ້າງຄືນຢູ່ຂ້າງນອກ ໃນຄໍ່າວັນອັງຄານວານນີ້ ຊຶ່ງຮວມທັງພວກຄົນປ່ວຍ ຢູ່ໂຮງພະຍາບານບາງແຫ່ງນໍາ ລັດຖະບານໄດ້ຟ້າວຟັ່ງນໍາເອົາເຂົ້າຂອງທີ່ຈໍາເປັນຂັ້ນພື້ນຖານໄປແຈກຍາຍໃນຂົງເຂດ ແລະໄດ້ປະກາດໃຫ້ເຂດດັ່ງກ່າວ ເປັນເຂດສຸກເສີນ ທັງໃນເກາະ Bohol ແລະ Cebu ທີ່ຢູ່ໃກ້ໆນັ້ນ ປະທານາທິບໍດີຟິລິບປີນ ທ່ານ Beningo Aquino ໄດ້ພົບປະກັບເຈົ້າໜ້າທີ່ທ້ອງຖິ່ນ ໃນວັນພຸດມື້ນີ້ ທ່ານໄດ້ເຕືອນໃຫ້ຜູ້ຄົນ ຢູ່ຫ່າງໄກຈາກເຂດທີ່ສ່ຽງຕໍ່ດິນເຈື່ອນ ແລະພວກຕຶກຫັກພັງທັງຫຼາຍນັ້ນ